Héctor Da Ponte

Héctor Da Ponte (Turín, 1879-Paraguay, 1956) ha'e akue peteĩ moha'angahára Itália omba'apo Paraguáipe. Ojehechakuaa chupe pe omoñepyrũva ramo omoha'anga Paraguái ypykuekuéra, jepémo heta omoha'anga avei marandeko, kokue, mburuvichakuéra ha okaragua rehegua.

Hembiapokue ikatu ojehecha Museo Nacional de Bellas Artes-pe, táva Paraguaýpe,  upépe ojejuhu umi ta'anga ha'éva “El Oratorio”, “Ytapytapunta al atardecer” ha “Río Paraguay”.

 Hekove 
Iñarandukápe Treinta y tres nombres en las artes plásticas paraguayas, haihára Josefina Plá omombe'u Héctor Da Ponte oñembokatupyry Itáliape sa'ary XIX pahápe. Oñemoarandupa rire, Da Ponte oguahẽ Paraguáipe ha amo 60 ary pukukuévo omba'apo omoha'angávo ha ombo'évo ñembosa'y rembikuaa.

Julio Mornet ndive, Hector Da Ponte omboypy peteĩ Tembiapoporã Apoha upe Instituto Paraguayo rógape, upépe oñembokatupyry hetaite moha'angahára Paraguái pegua.

 Hembiapokue 
Da Ponte rembiapokue hetáva ha opaichaguáva. Techapyrãme jareko Mburuvicha Emilio Aceval ra'anga; “Batalla de Curupayty” ha “Los defensores de la bandera tricolor” (Paraguái Ñorairõ ra'angakuéra); “Vuelta de la fuente”, “Idilio campestre”, “El tropero” (ta'angakuéra ohechaukáva Paraguái reko tee ha tavarandu), ha hetaite ambuéva ojehechahápe kokue, kampáña ha teko okaragua.

 Mandu'apy 

 Joajuha 
 Centro Cultural de la República El Cabildo
 Diccionario Biográfico "FORJADORES DEL PARAGUAY", Primera Edición enero de 2000. Distribuidora Quevedo de Ediciones. Buenos Aires, Argentina.

Ñemohenda:Tekove Italiagua